Αυτό το λήμμα αφορά το πραξικόπημα του 2015.  Για το πραξικόπημα του 2022 στην ίδια χώρα, δείτε: Πραξικόπημα του 2022 στην Μπουρκίνα Φάσο.  
Το **πραξικόπημα του 2015 στην Μπουρκίνα Φάσο** ξεκίνησε στις 16 Σεπτεμβρίου 2015, όταν τα μέλη του Συντάγματος της Προεδρικής Ασφάλειας (ΣΠΑ) - μια αμφιλεγόμενη αυτόνομη στρατιωτική μονάδα, που σχηματίστηκε από τον Πρόεδρο Μπλεζ Κομπαορέ, έθεσε υπό κράτηση την κυβέρνηση της χώρας. Μεταξύ των συλληφθέντων ήταν ο μεταβατικός Πρόεδρος Μισέλ Καφαντό, ο Πρωθυπουργός Ισαάκ Ζιντά (ο οποίος ήταν επίσης ο πρώην υποδιοικητής του ΣΠΑ), καθώς και πολλά μέλη του υπουργικού συμβουλίου. Η μεταβατική κυβέρνηση σχηματίστηκε μετά την εξέγερση του 2014 στη Μπουρκίνα Φάσο, όταν ένα λαϊκό κίνημα ανέτρεψε τον από καιρό πρόεδρο Κομπαορέ, που ο ίδιος είχε έρθει στην εξουσία με πραξικόπημα το 1987 εναντίον του ηγέτη της Αριστεράς Τομάς Σανκαρά. Νέες γενικές εκλογές είχαν προγραμματιστεί για τις 11 Οκτωβρίου 2015.

Το ΣΠΑ ήταν επιτυχές στην κατάληψη του ελέγχου της Ουαγκαντούγκου και διακήρυξε τη δημιουργία μιας νέας χούντας, με επικεφαλής τον στρατηγό Ζιλμπέρ Ντιεντερέ, για να επιβλέπει τη μετάβαση σε νέες εκλογές. Οι ηγέτες του πραξικοπήματος κατήγγειλαν τον εκλογικό νόμο της μεταβατικής κυβέρνησης, ο οποίος απέκλειε υποστηρικτές του Κομπαορές από τη συμμετοχή στις εκλογές, και υποσχέθηκε να επιτρέψει σε όλους τους πιθανούς υποψηφίους να θέσουν υποψηφιότητα. Ωστόσο, η χούντα δεν κατάφερε να εδραιώσει την εξουσία της σε όλη τη χώρα με νομιμότητα, και αντιμετώπισε διαμαρτυρίες, καθώς και την έντονη πίεση από τους ηγέτες της περιοχής, και τελικά από τον τακτικό στρατό, για να αποκατασταθεί η μεταβατική κυβέρνηση. Τελικά, μετά την είσοδο του τακτικού στρατού στην Ουαγκαντούγκου για να αντιμετωπίσει το ΣΠΑ, ο Καφαντό αποκαταστάθηκε ως Πρόεδρος στις 23 Σεπτεμβρίου 2015. Νέες εκλογές διεξήχθησαν στις 29 Νοεμβρίου, και Πρόεδρος αναδείχθηκε ο Ρος Μαρκ Καμπορέ, ο οποίος είχε διατελέσει πρωθυπουργός και πρόεδρος της βουλής στη διάρκεια της 30χρονης χούντας του Μπλεζ Κομπαορέ, αλλά είχε έρθει σε ρήξη μαζί του αρκετά πριν από την ανατροπή του.

Παραπομπές
----------

1. ↑  Ouedraogo, Brahima (16 September 2015). «Military detains Burkina Faso's president, prime minister weeks ahead of landmark vote». *U.S. News & World Report*. Associated Press.. Ανακτήθηκε στις 16 September 2015.
2. ↑  «Πραξικόπημα στην Μπουρκίνα Φάσο - Η Αυγή Online». *www.avgi.gr*. Αρχειοθετήθηκε από το πρωτότυπο στις 23 Φεβρουαρίου 2016. Ανακτήθηκε στις 29 Νοεμβρίου 2015.
3. ↑  «Burkina Faso announces a transitional government». *Al Jazeera*. 23 November 2014.. Ανακτήθηκε στις 16 September 2015.
4. ↑  «Burkina Faso to hold presidential vote in October – interim government». *Reuters*. 22 January 2015. Αρχειοθετήθηκε από το πρωτότυπο στις 2015-09-23.. Ανακτήθηκε στις 16 September 2015. /
5. ↑  «Μπουρκίνα Φάσο: Πολύνεκρες διαδηλώσεις μετά το πραξικόπημα - news.gr». *www.news.gr*. Ανακτήθηκε στις 29 Νοεμβρίου 2015.
6. ↑  Patrick Fort and Romaric Ollo Hien, "Burkina president resumes power after week-long coup", Agence France-Presse, 23 September 2015.
7. ↑  «Real.gr - Διεθνή - Ο Ρος Μαρκ Κριστιάν Καμπορέ πρόεδρος στην Μπουρκίνα Φάσο». Ανακτήθηκε στις 5 Δεκεμβρίου 2015.
8. ↑  «Μπουρκίνα Φάσο: Ο Ρος Μαρκ Καμπόρε είναι ο νέος πρόεδρος της χώρας». *euronewsgr*. Ανακτήθηκε στις 5 Δεκεμβρίου 2015.